Gengi krónunnar lækkaði um 3,1% á árinu 2019 , en flökt í gengi var minna en árið 2018 og var munurinn á hæsta og lægsta gildi skráðrar gengisvísitölu á árinu 7,2% . Heildarvelta á gjaldeyrismarkaði var svipuð og á árinu 2018 , eða sem nam 188,3 milljörðum króna . Hlutdeild Seðlabankans í veltunni var 7,6% sem var öllu meira en árið 2018 , en talsvert minna en á árinu 2017 . Gjaldeyrisforði Seðlabankans jókst í krónum talið um 86 milljarða króna . á árinu og nam í árslok 822 milljörðum króna . Gjaldeyrisjöfnuður Seðlabankans , þ.e. mismunur eigna og skulda bankans í erlendum gjaldmiðlum , nam 646 milljörðum króna í lok ársins 2019 samanborið við 627 milljarða króna í lok árs 2018 .